Ngablak iku désa ing kecamatan Cluwak, Pathi, Provinsi Jawa Tengah, Indonésia.
Warga désa ngablak rata-rata pegawéané tani lan dagang. Désa Ngablak duwèni 11 perdukuhan, antarané ya iku Ngablak, Damaran, Ngluwuk, Soka, Dukuh, Krajan, Kramat, Guwangkong, Plandan, Ngrau, lan Kebolanjam. Jumlah warga ing Désa Ngablak ana 4.355 jiwa. Désa Ngablak uga dikenal Désa kang akèh ngasilaké woh Rambutan lan Durèn.

Hasil Bumi
Désa Ngablak iku uga dikenal minangka désa agraris, utawa désa tani. Hasil bumi iku antarané ya iku, Jering, Cengkèh, Karèt, Téla, Tebu, Rambutan, Durèn, lan isih akèh tunggalé. Amarga ning kana akèh wit cengkèh, ning Désa Ngablak uga ana pabrik lenga cengkèh. Ning Désa Ngablak uga dadi désa tujuan para warga kang duwèni kasenengan mangan Durèn, amarga ing Ngablak akèh wit Durèn.

Warga
Cacahing warga pandhudhuk ing désa Ngablak ana 4.355 jiwa, iku kapethik saka Sensus Penduduk ing taun 2010. Cacahé warga kang jinis kelamin lanang ana 2.126 jiwa, lan sing wadon ana 2.229 jiwa. Mayoritas warga ing Ngablak pagawéané tani, nanging uga ana sing dagang lan mrantau ning jabané jawa kaya ta ing Sumatra, Kalimantan, Sulawesi, lan liya-liyané.

Agama
Ing Désa Ngablak ora ana mayoritas agama, amarga ing Désa Ngablak ana 3 agama kang cacah umaté pada akèhé. 3 agama iku ya iku: Islam, Kristen Protèstan, lan Buda. Antarané 3 agama iku mau, kabèh umaté padha rukun marang umat agama liyané lan nganti saiki durung naté ana para warga crah amarga rubédané agama kang dianut. Mula saka iku ana bab kang béda ing désa Ngablak tinimbang désa-désa kang ana ing Kabupatèn Pati, ya iku kuburan kang cacahé 3 ing antarané kuburan Islam, kuburan Kristen, lan kuburan Buda kang panggone jèjèran mung diwatesi dalan.

Cathetan suku